OpenLLM-France/wikimedia huggingface dataset:
# Alejandro Ospina

Alejandro Ospina (Medellin, 1989ko apirilaren 8a), Alejo Ospina izen artistikoarekin ezaguna, kolonbiar aktore pornografikoa eta modeloa da.
Petrolioko ingeniari gisa graduatu ondoren, bere lanbidean jardun nahi zuen baina bere eremuan enplegurik ez zegoenez, ez zuen lanik aurkitu, horregatik Kolonbian gizonentzako arropa marka bat sortzea erabaki zuen eta bere marka sortzeko prozesuan, biluzik irudi batzuk Twitter-en filtratu ziren, filtratutako eduki hori Interneten biral bihurtu zenez, bere onlyfans sortzea erabaki zuen gauza gehiago erakusteko .
Garai hartan, covid pandemiak jo egin zuen eta bere arropa markaren salmenten beherakada dela eta, helduentzako edukiak sortzera soilik dedikatzea erabaki zuen eta pornografiaren industrian hasi zuen bere karrera, non Randy Blue, Men.com konpainiak 2020an esklusiboki kontratatu zuen. .

## Filmografia

Men.com
* 2020: Hung Part
* 2021: Hung Part 2
* 2022: Horny Hooligans

## Erreferentziak

* ↑ Querétaro, Tamara Medina | Diario de. «Alejo Ospina se impone como modelo y generador de contenidos» Diario de Querétaro | Noticias Locales, Policiacas, de México, Querétaro y el Mundo.
* ↑ «La apretada agenda de Alejo Ospina» El País Tarija.
* ↑ de 2021, 27 de Mayo. «Los secretos de los dos hombres colombianos que más ganan en OnlyFans» infobae.
* ↑ «Alejo Ospina, el actor porno que triunfa en OnlyFans: Fotos, Videos, Pack, Twitter, Instagram, Edad» TVPOPULAR1.COM 2022-02-06.
* ↑ «Modelo y fitness coach Alejo Ospina muestra nueva faceta como empresario de su plataforma de fitness» Noticiero Venevisión.
* ↑ «Alejo Ospina Gay Amateur Sex Video | Sean Cody» www.men.com.

## Kanpo estekak

* Datuak: Q114782236
# Fedora Aberastury

Fedora Yankelevich de Aberastury (Santiago, Txile, 1914ko azaroaren 30a - Buenos Aires, 1985eko uztailaren 10a) pianista eta pedagogo txiletar-argentinarra, Mugimenduaren Teknikarako Sistema Kontzientearen sortzailea.

## Biografia

Fedora Yankelevich 1914ko azaroaren 30ean jaio zen Txileko Santiagon, guraso ukrainarrak zituen eta oso gaztetan Argentinara joan zen bizitzera. Marcelo Aberastury diplomatikoarekin (Pedro Aberastury abokatuaren eta Federico Aberastury eta Arminda Aberastury psikoanalisten anaia) ezkonduta, New Yorken bizi izan zen 40-50eko hamarkadan. Bertan, Edgar Varèserekin lan egin zuen konposizio eta analisi musikalean. Eric Hawkins dantzariak (Martha Grahamen eskolakoa) ekialdeko teknika zaharra irakatsi zion. Antzerkiaren munduan murgildu zen eta Erwin Piscator-ekin espazioaren eta interpretazio eszenikoaren inguruan hausnartu zuen. Wilhelm Reich-en teoria iraultzaileetara ere iritsi zen.
Pianojolea, Claudio Arrauren lagun eta dizipulua, bere bizitzaren norabidea markatuko zuena, eta gero Rafael de Silvarena, interpretazioaren kontzepzio berri bat aurkitu zuen, non gorputza eta pianoa izan ziren ikerketa gunea.
Bere sortzailea hil ondoren, sistemak bere jarraitzaile ugarien bitartez garatzen jarraitzen du, ez bakarrik Argentinan, baita Brasilen, Espainian, Frantzian eta Alemanian ere. Era berean, Huelva, Bartzelona, Basilea, Hartford eta beste hainbat tokitako musika-akademietan ere parte hartu du, eta arlo artistiko eta musikaleko interprete nabarmenak izan ditu.
Alaba bakarra Gabriela Aberastury artista bisuala du.

## Bibliografia

* Aberastury, F.; Idatziak, Katalogoak Editorea
* Miguel, Mabel; Fedora Aberasturyren Mugimenduaren Sistema Kontzientea, ISBN 84-95052-66-0
* Suárez, Cristina, Fedora Aberastury Sistemarako hurbilketa, 2005, ISBN 987-00-0357-5

## Kanpo loturak

* Aberastury sistema
* Fedora Aberasturyren esaldi aipagarriak
* Biografia
* F.A. sistemari buruzko artikulua

## Erreferentziak

* 1 2 «Editoriales - Jung Buenos Aires» web.archive.org 2009-05-20.
* ↑ Caballero, Alberto. «De los orígenes, Fedora Aberastury» De los sistemas anatómicos a los circuitos corporales.

## Kanpo estekak

* Datuak: Q5857944
# Arrakis

Arrakis, Frank Herbert idazlearen Dune eleberrian agertzen den fikziozko basamortu planeta bat da. Bere basamortu eta dunen ondorioz Dune izena ere jasotzen du.
Fremen herria eta hondar harren bizilekua da. Bestalde, unibertsi osoko gai baliotsuenaren kolalekua ere bada, melange edo espeziea delakoa.
Planeta honetako hiri garrantzitsuena Arrakeen da.
# Meg Bateman

Vivienne Margaret 'Meg' Bateman (Edinburgo, Eskozia, 1959) eskoziar akademikoa, poeta eta ipuin laburren idazlea da. Batez ere Eskoziako gaeleraz idatzitako lanengatik da ezaguna; hala ere, ingelesezko lana ere argitaratu du.

## Hezkuntza eta ibilbidea

Bateman Edinburgon jaio zen eta hiriko New Town eremuan hazi zen,bertan Mary Erskine-ren nesken eskolara joan zen eta gero Bristol eta Aberdeengo Unibersitateetan ikasi zuen. Aberdeengo Unibertsitatean Zelta ikasi zuen eta Erdi Aroko Eskoziako gaelerazko poesia erlijiosoan doktoratu zen. Eskoziako gaelera irakatsi zuen Aberdeengo Unibertsitatean 1991 eta 1998 artean, Skye uhartera joan aurretik, Sabhal Mòr Ostaig gaeleraren unibersitatean irakasteko. Eskoziako gaelera ere irakatsi du Edinburgheko Unibertsitatean, eta St. Andrews Unibertsitateko ohorezko irakasle titularra da.
Bateman-en lehen poema bilduma, Òrain Ghaoil (Maitasun kantak), 1990eanargitaratu zen, eta bigarrena, Aotromachd agus dàin eile (Arintasuna), 1997an. Bere lehen eta bigarren bildumak giza harremanei eta maitasunaren ideia idealizatuari buruzkoak dira. Bere hirugarren bilduma, Soirbheas (Aire haizea), 2007an argitaratu zen.
2011n, Bateman-ek Eskoziako gaelerazko lehen ipuin laburra argitaratu zuen, Chanadh gun d'chur i às dha izenekoa, CLÀRek argitaratutako Saorsa ipuin bilduman agertu zen.
Transparencies (Gardenkiak) bilduma 2013an argitaratu zuen, eta bai Eskoziako gaelikoz eta bai ingelesez idatzitako poemak izateko argitaratu zuen lehen lana aurkeztu zuen.
Bere poesia gaeliko eskoziarra hainbat antologiatan agertu da, besteak beste, Other Tongues (Beste hizkuntzak) 1990eta Twenty of the Best (Hogeitik hoberenak) 1990. Gaelikotik ingelesera ere itzuli ditu poemak, An Anthology of Scottish Women Poets (Eskoziar emakume poetaren antologia)1991 eta The Harp's Cry (Harparen negarra) 1993 lanetarako.
Bateman-ek hogeita hamar liburu ditu Goodreads-en (Liburu gomendagarrien zerrenda) 418 kalifikazioekin. Bere libururik ezagunena These Islands, We Sing: An Anthology of Scottish Islands Poetry. (Ugarte hauek, kantatzen dugu: Ugarte eskoziar poesiaren antologia).

## Erreferentziak

* ↑ (Ingelesez) «Meg Bateman» Books from Scotland (Noiz kontsultatua: 2025-01-23).
* 1 2 (Ingelesez) «Meg Bateman» Scottish Poetry Library (Noiz kontsultatua: 2025-01-23).
* ↑ Meg Bateman. Scottish Book Trust.
* ↑ (Ingelesez) «Bateman» StAnza, Scotland's Poetry Festival.
* ↑ (Ingelesez) «Meg Bateman» Atlas Arts.
* ↑ Rumens, Carol. (5 August 2013). «Poem of the week: Girl and Grandmother at the National Gallery by Meg Bateman» The Guardian.
* ↑ «Meg Bateman :: Authors :: Birlinn Ltd.» www.birlinn.co.uk.
* ↑ «Books by Meg Bateman (Author of Transparencies)» www.goodreads.com (Noiz kontsultatua: 2025-01-23).

## Kanpo estekak

* BBC Bio - Làrach nam Bàrd
* Meg Bateman Eskoziako Poesia Liburutegian
* Datuak: Q6807965
* Multimedia: Meg Bateman / Q6807965
# Dune (eleberria)

    Artikulu hau jatorrizko zientzia fikziozko eleberriari buruzkoa da; beste esanahietarako, ikus «Dune (argipena)».
Dune Frank Herbert estatubatuar idazlearen zientzia fikziozko eleberri bat da. 1965eko abuztuaren 15ean argitaratu zen eta Dune sagaren lehenbiziko eleberria da. Arrakasta handia du, 12 milioi ale saldu eta 14 hizkuntzatara itzuli baita.

## Argumentua

Oharra: Atal honek istorio osoa edo amaiera argitzen du.
Etorkizun urrun batean, gizateriak espazioko inperio feudal bat osatu du. Corrino Etxea Inperioko buru da, izarrarteko indar militar handiena kontrolatzen duena. Espazio Kofradia izeneko taldeak espazioan zeharreko bat-bateko bidaia posible egiten du, merkataritza eta gerra bideratuz. Hainat jauntxo etxek planetak kontrolatzen dituzte, eta leinu nagusiek Lansdraad Kontseilua osatzen dute. Hiru erakunde horiek inperioko botereak orekatzen dituzte. Hala ere, beste hainbat talde borrokatzen dira beren helburuak lortzeko.
Paul Atreides gaztea (Leto Atreides duke itzaltsuaren oinordekoa) eta bere familia Arrakis planetara —espeziaren sorlekua da, hau da, Unibertso osoko sustantzia garrantzitsu eta baliotsuena: Kofradiako kideei espazioan bidaiatzeko aukera emateaz gain, hainbat ezaugarri berezi ditu— lekualdatu dira. Istorioan, politika, erlijioa, ekologia, teknologia eta gizakien elkarren arteko harremanetan sakontzen da: Paulen eta haren familiaren, Harkonnen arerioen, Arrakis planetako biztanleen nahiz Enperadorearen, Espazio Kofradia boteretsuaren eta Bene Gesserit emakumezkoen ordenaren interesak elkarrekin nahastu dira, gizateriaren egoera aldatuko duen borroka latz batean.

## Moldaketak

* Dune (filma): 1984ean David Lynchek zuzendu eta Kyle MacLachlan, Francesca Annis, Everett McGill, Sting, Max von Sydow, Kenneth McMillan, Jürgen Prochnow, Jose Ferrer, Siân Phillips, Virginia Madsen, Alicia Witt eta Sean Young aktoreek antzeztua.
* Frank Herbert's Dune (telesaila): 2000. urtean Estatu Batuetan plazaratu zen telesail laburra.
* Jodorowsky's Dune: 2014ko dokumentala, 1970eko hamarkadan zehar liburua zinemara moldatzeko Alejandro Jodorowskyren ahalegina kontatzen du.
* Dune (2021eko filma): Denis Villeneuvek zuzendua.

## Erreferentziak

* ↑ (Ingelesez) «Frank Herbert | American author» Encyclopedia Britannica (Noiz kontsultatua: 2020-07-22).

## Kanpo estekak

* Datuak: Q190192
* Multimedia: Dune universe / Q190192
# Simon Harris

Simon Harris (Greystones, 1986ko urriaren 17a) irlandar politikaria da. Irlandako Taoiseacha izan zen 2024ko apirilaren 9tik 2025eko urtarrilaren 23ra.
Oso gazterik sartu zen politikan, eta 2009an Wicklow kondertikoko kontseiluko kide hautatu zuten, eta bi urte geroago Dáil Éireann-eko kide hautatu zuten 24 urterekin. 2016an Osasun ministro izendatu zuten, eta 2020an Hezkuntza, Ikerketa, Berrikuntza eta Zientzia ministro.
2024an Leo Varadkar ordezkatu zuen Irlandako Fine Gael alderdiko buru eta Taoiseach karguetan.
2024ko azaroko hauteskundeen ondoren dimititu zuen eta 2025eko urtarrilean Micheál Martin lehen ministro berria bihurtu zen. Harris Tánaiste, Kanpo Arazoetako ministro eta Defentsa ministro izendatu zuten orduan,
* Datuak: Q7518922
* Multimedia: Simon Harris (politician) / Q7518922
# Micheál Martin

Micheál Martin (Cork, 1960ko abuztuaren 1a) irlandar politikari eta Fianna Fáil alderdiko buruzagia da.
2004an Osasun eta Haur Ministroa zela Irlandako Errepublikan tabakoaren aurkako legea ezartzearen arduraduna da, Europar Batasunean herrialde aintzindaria izan zen. Irlandako Taoiseach izan zen 2020ko ekainetik 2022ko abendura koalizio gobernu batean. 2025eko urtarrilean Taoiseach izendatu zuten berriro.

## Kanpo estekak

* Webgune ofiziala
* Datuak: Q920403
* Multimedia: Micheál Martin / Q920403
# Bryan Coquard

Bryan Coquard (Saint-Nazaire, 1992ko apirilaren 25a), Frantziako txirrindulari profesionala da.

## Palmaresa

2012
* Berlingo Tourreko etapa bat
* 2. 23 urtez azpikoen Errepideko Munduko Txapelketan
2013
* Étoile de Bessègeseko bi etapa
* Lankawiko Tourreko bi etapa
* 2. Pikardiako Tourrean eta etapa bat
2014
* Étoile de Bessègeseko bi etapa
* Paris-Camembert
* Route Adélie
* 3. Pikardiako Tourrean eta etapa bat
2015
* Étoile de Bessègeseko etapa bat
2016
* Route Adélie
* Boucles de la Mayenne
* 3. Vendéeko Tourean
2017
* Belgikako Itzuliko etapa bat
2018
* Omango Tourreko etapa bat
* Belgikako Itzuliko etapa bat
2019
* Étoile de Bessègeseko etapa bat
* Pino Cerami Sari Nagusia
* Marcel Kint Sari Nagusia
* Belgikako Itzuliko etapa bat
* Dunkerqueko Lau Eguneko etapa bat
* 3. Vendéeko Tourean
* 3. Boucles de la Mayennen
2020
* Route d'Occitanieko etapa bat
* 2. Frantziako errepideko txirrindularitza txapelketan
2022
* Vendéeko Tourra
* Étoile de Bessègeseko etapa bat
* Proventzako Tourreko etapa bat
* 3. Paris-Bourgesen
2023
* Down Under Tourreko etapa bat
2024
* Suitzako Itzuliko etapa bat
* 2. Valentzia Sari Nagusian
2025
* Down Under Tourreko etapa bat

## Kanpo estekak

Bryan Coquard - ProCyclingStats
* Datuak: Q994991
* Multimedia: Bryan Coquard / Q994991
# Aieteko parkea

Aieteko parkea edo Puio parkea Gipuzkoako Donostia hiriburuko Aiete auzoan dagoen parke bat da. Parkeak 80.777 metro karratu ditu, bertan Aieteko jauregia kokatzen delarik.

## Parkea

Pierre Ducasse lorezain frantsesak diseinatu zuen. Urmael bat, haitzuloak eta ur jauziak ditu, baita zelai berdeak eta lorategiak ere. Horietan, ehun zuhaitz eta landare espezie baino gehiago daude.
Era berean, haurrek jolasteko gune bat du. Aieteko jauregia Bailengo dukeek eraiki zuten, 1878an, garai batean Done Jakue Bideko erromesen igarobide izan zen lekuan.
Finkak jauregia eta zenbait eraikin zituen (gurdientzako tokia, zalditegia, zerbitzarien etxebizitzak).
Gaur egun, eraikin horiek hainbat gizarte ekintzatarako erabiltzen dira. Jauregian pertsona ospetsu askok hartu izan dute ostatu; esaterako, Viktoria Erresuma Batukoa erreginak. Francok ere uda sasoiak Aieteko jauregian igaro zituen urte askoan.
Jauregia denbora luzean egon da jendearentzat itxita, baina orain Aieteko Kultur Etxea bihurtuko da.

## Ikus gainera

* Aieteko jauregia
* Aiete kultur etxea
* Aiete pasealekua
* Urte haietan eskultura

## Kanpo estekak

* Datuak: Q12252912
# Sébastien Hinault

Sébastien Hinault (Saint-Brieuc, 1974ko otsailaren 11) frantziar txirrindulari ohia da, profesionala 2007tik 2014ra.

## Palmaresa

2000
* Finistèreko Tourra
* 4. Pantalica Sarian
* 6. Limousingo Tourrean
* 6. Marseillesa Sari Nagusian
* 6. Vendéeko Tourrean
2001
* Frantziako Tourreko etapa bat (taldekako erlojupekoa)
2002
* 3. Tro Bro Leonen
2003
* Poloniako Itzuliko etapa bat
* 3. Loire-Atlantique Klasikoan
2004
* Alemaniako Itzuliko etapa bat
* 3. Haribo Klasikan
2005
* 3. Franko-Belgikar Zirkuituan eta etapa bat
2006
* Langkawiko Tourreko etapa bat
* Limousingo Tourreko etapa bat
* Pikardiako Tourreko etapa bat
* 3. Vendéeko Tourrean
* 4. Dunkerqueko Lau Egunetan
2007
* Tropicale Amissa Bongoko etapa bat
2008
* Limousingo Tourra eta etapa bat
* Espainiako Vueltako etapa bat
2010
* 8. Paris-Roubaixen
* 9. Vattenfall Cyclassicsean
2011
* 8. E3 Harelbeken
2012
* Boucles de l'Aulne
* 2. Vendéeko Tourrean
* 4. Circuit de Lorrainen eta etapa bat
2013
* 7. Dunkerqueko Lau Egunetan
* 9. Jurako Tourrean

## Kanpo estekak

* Sébastien Hinault - ProCyclingStats
* Datuak: Q448870
* Multimedia: Sébastien Hinault / Q448870
# Irati (argipena)

Irati hitzak zenbait adiera ditu, gehienak Euskal Herriko Pirinioetan dagoen basoaren izenetik eratorriak. Frantseserako sortutako grafia Iraty da.
Toponimo moduan,
* Iratiko oihana, Nafarroa Behereko, Zuberoako eta Nafarroa Garaiko basoa.
* Baso hartan jaio den ibaia; ez nahasteko Iratiko erreka izenaz ezagutzen denarekin, Urbeltza ibaiarekin bat egiten baitu.
* Iratiko eski estazioa, Zuberoako eski gunea;
* Iratiko trena, Zangoza-Agoitz-Iruñea trenbideari ematen zitzaion herri-izena, izen bereko ibaiagatik,
* Irati industrialdea, Biarrizko industria gunea, Zerikusi zuzenik gabe, baina oihanaren omenez hala izendatuta.
* Irati Erakustazoka, industrialde haren ondoan dagoelako horrela izendatua.
Irati, pertsona-izena, pertsonaia hauek dutena:
* Irati Anda (1982 -), eskalatzailea;
* Irati Elorrieta (1979 -), euskal idazlea;
* Irati Goikoetxea (1984 -), euskal idazlea;
* Irati Jimenez (1977 -), euskal idazlea.
Brasilen,
* Irati (Paraná): Paranáko hiria;
** Iraty Sport Club: hiriko futbol taldea;
* Iratiko Baso Nazionala, 1968an izendatutako parke naturala;
* Irati (Santa Catarina): Santa Catarinako hiria.
Beste erabilera zenbait ere baditu,
* Aussau-Irati (oc-eu; fr: Ossau-Iraty): Ipar Euskal Herriko eta Bearnoko gazta.
* Irati (filma) 2022ko euskal filma.
# Iban Malo

Iban Malo Etxabe (Donostia, 1977ko urtarrilaren 16a) euskal aktorea da.

## Filmografia
### Telebista

* Goǃazen 6.0 (2019-2020). Musá, teknikaria. Sararen aita (12 atal), ETB 1.
* Ancla II (2015), Telecinco.
* El Secreto de Puenteviejo (2015), Antena 3.
* Amores que duelen (2015), Telecinco.
* Goenkale (2014), ETB 1.
* La que se avecina (2014), Telecinco.
* La Selección (2014), Caracol TV.
* Hispania (2011), Antena 3.
* Euskolegas (2009), ETB 2.
* Qué vida más triste (2008-2009), La Sexta.
* Pilotari (2007-2008), ETB 1.
* Hospital Central (2007), Telecinco.
* Goenkale (2003), ETB 1.
* Hasiberriak (2002). ETB 1

### Zinema

* Irati. Zuzen.: Paul Urkijo
* Marisa en los bosques. Zuzen.: Antonio Morales
* Tarde para el recreo. Zuzen.: Pablo Malo
* Lasa y Zabala. Zuzen.: Pablo Malo
* Segunda oportunidad. Zuzen.: Rubén Sánchez
* La punta del iceberg. Zuzen.: David Cánovas
* Bon appetit. Zuzen.: David Pinillos
* Zorion perfektua. Zuzen.: Jabi Elortegi
* El complot Maya Deren. Zuzen.: Antonio Morales
* Así es, así fue. Zuzen.: Irene Rubio
* Camaleones. Zuzen.: Santiago Capuz
* Aquellas pequeñas cosas. Zuzen.: Sharis Franky
* Corto a la carta. Zuzen.: Adrián Silvestre"
* Felicidad. Zuzen.: Marta Caño
* Operación Zar. Zuzen.: Miguel V. González
* El encuentro. Zuzen.: Lucas Gancedo
* Asesinos, dígame?. Zuzen.: Raquel Polo
* Érase una vez. Zuzen.: Jorge Molinuevo
* Horizontes oscuros. Zuzen.: Unai Narro
* Tempus fugit. Zuzen.: Nerea Ruiz de Azua

### Antzerkia

* Vooyeur. Teatro Infanta Isabel, Teatro Galileo y gira por España (2017).
* Caperucita Roja. Zuzen.: Miguel Ribagorda (2014).
* La Trola de los pequeños burgueses. Zuzen.: Paul Zubillaga (2012).
* Opción múltiple. Zuzen.: Sheila Beltrán (2012).
* Juegos de Guerra. Zuzen.: Ramón Quesada (2012).
* Canibal Teatro. Zuzen.: Margari Altolaguirre (2010).
* Los pasos. Zuzen.: Margari Altolaguirre (2009).

## Erreferentziak

* Datuak: Q88307607
# Satrustegi dorrea

    Artikulu hau Igeldoko eraikinari buruzkoa da; beste esanahietarako, ikus «Satrustegi (argipena)».
Satrustegi dorrea Donostian dagoen eraikina da, Igeldo mendiaren magalean kokatua, Ondarreta hondartza inguruan dauden etxeen artean. Arkitektura eklektiko historizistaren adierazle da. Patrizio Satrustegi baroiak eraikiarazi zuen, eta hasieran Tokieder izena izan zuen.
1995eko ekainaren 20an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Satrustegi Dorrea bizileku izateko eraiki zen 1883-84an, Igeldoren magaleko Arbizketa baserriaren eta auzoko Florindegiren lurretan.
Inguruan lorategia dauka, Ducasse-k egina, zuhaitz eta bidexkaz beteta.
Lau solairuko eraikina da, harlanduz egina. Erdian eraikin nagusia dago eta horren bi aldetara dorre bana. Bi dorre horiek hexagono itxura dute eta goiko aldea almenaz hornituta. Sarrera nagusian eskailera bikoitza dago, lorategitik atarira doana, eta atarian bi dorreak batzen dituen terraza.
Eraikinaren barruko aldearen banaketa erdiko hutsunearen inguruan egina dago, lehen solairutik aurrera. Aipatzekoak dira barruko zurezko zoladura eta enpanelatuak.

## Erreferentziak

* ↑ Tellabide, Josu; Agirresarobe, Asier; 101 bazter Donostiako (44 or.), Alberdania, ISBN 978-84-9868-003-4
* ↑ id.

## Kanpo estekak

* Kultura Ondasun izendapena EHAAn
* Datuak: Q9088849
* Multimedia: Satrustegi Tower, Donostia-San Sebastián / Q9088849
# Arbaizenea jauregia

Arbaizenea jauregia etxaleku izakerako jauregi bat da, Donostiako (Euskal Herria) Arbaizenea parkean dagoelarik. Hiri horretako Aiete auzoan dago.

## Ezaugarriak

Jauregia osoki bizileku gisa erabili izan da, bere egitura etxe klasiko baten itxurakoa delarik, Arbaizenea jauregietxe deitu izan ohi da. Jauregia Arbaizenea Parkearen ipar-mendebaldean dago eta beste zenbait jauregi esparruetatik oso hurbil dago, horien artean Aieteko jauregia.

## Jabetza

Jauregia nahiz parkearen lursailen jabetza Alba Etxearen esku dago. 2006ean Donostiako Udalarekin lortutako akordio baten ondoren, jauregia dagoen parke pribatuaren azalera 2 hektareatara murriztuko da, gainontzeko lursaila parke publiko edota etxebizitzak eraikitzeko erabiliko delarik.

## Ikus gainera

* Liriako jauregia, Madril, Espainia

## Kanpo estekak

* Datuak: Q9054425
# Joseba Erkizia

Joseba Erkizia Itoiz (Andoain, Gipuzkoa, 1958 -) Euskal Herriko idazle eta itzultzailea da.

## Biografia

Gipuzkoako Foru Aldundian egiten zuen lan itzultzaile modura. IVAPek argitara ematen duen Administrazioa Euskaraz izeneko aldizkarian hainbat artikulu idatzi ditu. Euskal Itzultzaileen Elkarteko (EIZIE) lehendakari izendatu zuten 1996an. HABE erakundearen zuzendari izendatu zuen Eusko Jaurlaritzak 2005. urtean.
Administrazio- eta lege-esparruko terminologiaren alorrean lan ugari egina da biltzar, mintegi eta abarretan. Horrez gain, Euskararen Aholku Batzordearen lanetan partaide izan da, Terminologia Batzordean hain zuzen ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q16517851
# Gema Gonzalez de Txabarri

Gema Gonzalez de Txabarri Miranda (Zarautz, Gipuzkoa, 1966ko apirilaren 21a) 1998-2009 artean politikari ibilbidea egin zuen. Zuzenbidean lizentziatua, Eusko Jaurlaritzako legelaria da, Euskal Ikaskuntzetan eta Europar Ikaskuntzetan graduondokoak ditu. Eusko Legebiltzarraren VI., VII. eta VIII. legegintzaldietan, legebiltzarkide izan zen, azken legealdian bertako giza eskubide batzordeburu. 2013ko otsailean, Eusko Jaurlaritzako Hezkuntza Sailaren Gipuzkoako lurralde ordezkari izendatu zuten 2020 a arte.
EAJren barnean, Zarauzko Batzarreko eta Gipuzkoa Buru Batzarreko kide ohi, eta Euskadi Buru Batzarreko burukidea izan zen. Ibilbide horren ondoren politikari utzi zion.

## Erreferentziak

* ↑ «Gema Gonzalez de Txabarri Miranda», Eusko Alderdi Jeltzalearen webgunea.

## Kanpo estekak

* Datuak: Q12258342